Diari Oficial de la Generalitat Valenciana


Sumari del DOGV 9838, del 29-04-2024 (2024/3639)

Extracte de la Resolució de 23 d'abril de 2024, de la rectora de la Universitat d'Alacant, per la qual es convoca beques d'estiu IUMA-Iniciació a la Investigació de la Universitat d'Alacant.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9838

Data del DOGV
:   29-04-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/3639


Data del document
:   23-04-2024

Organisme emissor
:   Universitat d'Alacant

Tipus de document
:   Extracte

Descriptors 

:   * Universitat d'Alacant

Extracte de la Resolució de 23 d'abril de 2024, de la rectora de la Universitat d'Alacant, per la qual es convoca beques d'estiu IUMA-Iniciació a la Investigació de la Universitat d'Alacant. [2024/3639]  
BDNS (identif.): 756578.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/756578)  
  
Primer. Beneficiaris  
Podrà obtindre la condició de beneficiari i sol·licitar esta beca l'alumnat que:  
- es trobe en tercer o quart curs dels graus en Química, Física, Enginyeria Química o una altra titulació relacionada amb la Ciència de Materials, matriculat/a tant en la Universitat d'Alacant com en altres universitats.  
- acredite haver superat 140 crèdits de la titulació abans que finalitze el termini de sol·licitud.  
- acredite una nota mitjana igual o superior a 6,5 en una escala de 0 a 10.  
- no siga o haja sigut beneficiari/a d'una altra ajuda destinada al mateix objecte. Estes ajudes són incompatibles amb les beques de col·laboració del curs 2023-2024.  
  
Segon. Objecte  
La finalitat de les beques és proporcionar a estudiants interessats en la Ciència de Materials l'oportunitat de desenvolupar un breu projecte d'iniciació a la investigació sota la supervisió d'un investigador o una investigadora del IUMA, en una de les línies d'investigació d'este institut.  
  
Tercer. Bases reguladores  
Les bases reguladores i convocatòria estan publicades de manera conjunta en el Butlletí Oficial de la Universitat d'Alacant de dia, 24 d'abril de 2024, en la següent url:  
https://www.boua.ua.es/Acuerdos/DescargarAcuerdo/50150  
  
Quarta. Quantia  
La dotació de les ajudes és d'un màxim de 3.750 euros.  
Es concedirà un número màxim de 5 beques, amb una assignació de 750 € (bruts), cadascuna.  
  
Cinqué. Termini de presentació de sol·licituds  
El termini de sol·licituds s'inicia el dia 29 d'abril i finalitza el dia 12 de maig.  
Aquesta convocatòria es publicarà en BOUA amb caràcter informatiu.  
  
Sisé. Altres dades  
Criteris d'adjudicació:  
L'assignació de la beca es realitzarà seguint els següents criteris:  
1. Criteris d'adjudicació: es valorarà l'adequació formativa del/a candidat/a, el seu expedient acadèmic i l'expressió d'interés formulada. Si la formació del candidat o candidata no és l'adequada, és a dir els seus estudis no corresponen amb els indicats en el punt 2, quedarà exclòs/a de la convocatòria.  
2. Fórmula de càlcul: nota mitjana de l'expedient\*0,9 (nota mitjana de l'expedient igual o superior a 6,5) + Expressió d'interés\*0.1.  
3. Ponderació: la valoració de sol·licituds es realitzarà considerant:  
a. l'expedient acadèmic valorat entre 0 i 10 punts, en funció de la nota mitjana (90 %).  
b. l'expressió d'interés i motivació per a treballar amb algun dels grups d'investigació de l'institut valorat entre 0 i 10 punts (10 %).  
  
Alacant, 23 d'abril de 2024. La vicerectora d'Estudiants i Ocupabilitat (p. d. s. R 22.12.2020): Rosario Isabel Ferrer Cascales.